Diari Oficial de la Generalitat Valenciana


Sumari del DOGV 329, del 15-01-1986 (1986/805586)

ORDRE de 19 de novembre de 1985, de la Conselleria d'Obres Públiques, Urbanisme i Transports, per la qual s'estableixen tarifes de referenciea per als serveis públics discrecionals de transport de mercaderies en contenidors per carretera i per a recorregut no superior a 170 kms.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   329

Data del DOGV
:   15-01-1986

Secció del DOGV
:   ALTRES DISPOSICIONS

Número del document
:   1986/805586


Data del document
:   19-11-1985

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 19 de novembre de 1985, de la Conselleria d'Obres Públiques, Urbanisme i Transports, per la qual s'estableixen tarifes de referència per als serveis públics discrecionals de transport de mercaderies en contenidors per carretera i per recorreguts no superiors a 170 Kms.  
L'Ordre d'aquesta Conselleria de 30 de gener de 1985 establí tarifes de referència per als serveis públics discrecionals de transport de mercaderies per carretera, contractats en règim de càrrega completa i per a recorreguts no superior a 170 kms.; tanmateix, aquestes tarifes de caràcter general no s'ajusten a un transport especial com és el de mercaderies en contenidors el qual, per la seua problemàtica específica, necessita unes tarifes adequades a les seues característiques.   
Conscients d'aquesta realitat i tenint en compte el considerable volum de transports de mercaderies en contenidors per carretera existent a la nostra Comunitat especialment el generat als Ports, s'ha considerat necessari d'establir un sistema tarifari que, tot contemplant les peculiaritats d'aquest tipus de transport i àmpliament consensuat amb els agents interessats en aquest pel seu caràcter de referència, facilite i aporte una major transparència a les relacions contractuals entre transportistes i usuaris.   
En atenció d'aquest motius, i d'acord amb l'Estatut d'Autonomia de la Comunitat Valenciana, la Llei de Govern Valencià i el Decret del Consell 37/1984, de 2 d'abril,   
ORDENE:   
Article 1.r  
S'estableix amb caràcter de referència per als serveis públics discrecionals de transports de mercaderies en contenidors per carretera, en recorreguts no superiors a 170 kms. i íntegrament compresos en l'àmbit territorial de la Comunitat Valenciana, les tarifes següents:   
Distàncies quilomètriques Total pessetes  
De Port a Ciutat portuària 10.720  
D'origen a 10 kms. 12.625  
D'origen a 20 kms. 13.720  
D'origen a 30 kms. 14.815  
D'origen a 40 kms. 15.910  
D'origen a 50 kms. 17.000  
D'origen a 60 kms. 18.100  
D'origen a 70 kms. 19.200  
D'origen a 80 kms. 20.300  
D'origen a 90 kms. 21.385  
D'origen a 100 kms. 22.480  
D'origen a 110 kms. 23.575  
D'origen a 120 kms. 24.670  
D'origen a 130 kms. 25.765  
D'origen a 140 kms. 26.860  
D'origen a 150 kms. 27.955  
D'origen a 160 kms. 29.050  
D'origen a 170 kms. 30.145  
Article 2.n  
1. Les tarifes establertes en l'article anterior s'aplicaran quan el recorregut es realitze en un sentit amb el contenidor ple i en l'altre sentit amb el contenidor buit o sense contenidor, i sempre en recorregut circular o viatge d'anada i tornada. A efectes de tarifa, hom considerarà únicament la distància quilomètrica recorreguda en un sol sentit.   
2. Quan el recorregut d'anada i el de tornada es realitze amb el contenidor ple, s'aplicarà un recàrrec del 50% sobre la tarifa corresponent.   
Article 3.r   
El transport de mercaderies perilloses en contenidors realitzat segons la normativa específica, tindrà un recàrrec del 20% sobre el total de la tarifa resultant, segons que estableix l'article anterior.   
Article 4.r   
El transport de contenidors realitzat en dia festiu, quan així ho haja sol·licitat l'usuari, tindrà un recàrrec del 50% sobre el total resultant de les tarifes anteriors.   
Article 5.é  
1. Amb idèntic caràcter de referència, i independentment d'allò que corresponga de percebre per aplicació de les tarifes assenyalades, les paralitzacions del vehicle per omplir o buidar els contenidors seran satisfetes a partir de les quatre primeres hores, que restaran exemptes, a 2.491 Ptes. per cada hora o fracció, amb un màxim de 14.360 Ptes., per cada 24 hores o fracció.   
2. Les paralitzacions ocasionades per revisions duaneres acreditaran una quantitat fixa de 3.000 Ptes., independentment del temps d'espera. Tanmateix, en el supòsit que per finalització de la jornada de funcionament de les Duanes, no s'hi pogués realitzar la revisió esmentada, i sempre que el vehicle haja estat posat a disposició d'aquesta amb prou antelació, a més a més de la quantitat fixa assenyalada hom percebrà 325 Ptes. per cada hora o fracció que transcórrega entre el tancament de la Duana i l'obertura.   
Article 6.é  
El trasllat de contenidors de moll a moll serà tarifat a 2.980 Ptes. per cada hora o fracció, amb un mínim. de dues hores.   
Article 7.é  
La Direcció General de Transports dictarà les instruccions que resulten necessàries per a la interpretació, execució i el desenvolupament d'aquesta Ordre, que entrarà en vigor l'endemà de la publicació en el Diari Oficial de la Generalitat Valenciana.   
València, 19 de novembre de 1985.   
El Conseller d'Obres Públiques, Urbanisme i Transports,  
RAFAEL BLASCO I CASTANY